පිහිටීම සහ දේශපාලනික ස්ථාවරත්වය සැළකිල්ලට ගනිමින් ලෝක බලශක්ති තුන්වන සමුළුව ඩුබායි රාජ්‍යයේ පැවැත්වීමට තීරණය කර ඇති අතර එය එක්සත් ජාතීන්ගේ සංවිධාන මූලස්ථානයෙන් පිටතදී පැවැත්වෙන ප්‍රථම අවස්ථාව ද මෙයයි.ඩුබායි අන්තර්ජාතික සම්මන්ත්‍රණ සහ ප්‍රදර්ශන මධ්‍යස්ථානයේදී තෙදිනක් පුරා පැවැත්වෙන ලෝක බලශක්ති රාජ්‍ය නායක සමුළුවට සමගාමීව රාජ්‍ය නායක ආර්යාවන්ගේ සමුළුවක් පැවැත්වීමට ද ඩුබායි රජය තීරණය කර තිබේ.මෙවර සමුළුවෙන් අනතුරුව සෑම වසරකම ඔක්තෝබර් මස 22 වන දින ලෝක බලශක්ති දිනය ලෙස නම් කර සැමරීමටද ඩුබායි උප ජනාධිපති අග්‍රාමාත්‍ය සහ පාලක වන ෂේක් මොහොමඩ්, බින් රෂීඩ් අල් මක්තොම් මැතිතුමා යෝජනා කර තිබේ.ජනාධිපති ආර්යා ශිරන්ති රාජපක්ෂ මැතිණියද ජනාධිපතිතුමා සමඟ සංචාරයට එක්ව සිටින අතර විදේශ කටයුතු ඇමැති මහාචාර්ය ජී. එල්. පීරිස්, පාර්ලිමේන්තු මන්ත්‍රී සජින් වාස් ගුණවර්ධන, බස්නාහිර පළාත් සභා මන්ත්‍රී නවුසර් ෆවුසි, ජනාධිපති ලේකම් ලලිත් වීරතුංග යන මහත්වරුන් ද සංචාරයට එක්ව සිටිති..